stanford-oval/wikipedia huggingface dataset:
ไบรอัน ร็อบสัน

| 0 | 1 | 2 | 3 |
| --- | --- | --- | --- |
 ร็อบสันใน ค.ศ. 2009
ข้อมูลส่วนตัว
ชื่อเต็ม:  ไบรอัน ร็อบสัน
วันเกิด:   (1957-01-11) 11 มกราคม ค.ศ. 1957 (67 ปี)
สถานที่เกิด:  เชสเตอร์ลิสตรีต ประเทศอังกฤษ
ส่วนสูง:  1.76 เมตร (5 ฟุต 9 นิ้ว)
ตำแหน่ง:  กองกลาง
ข้อมูลสโมสร
สโมสรปัจจุบัน:  แมนเชสเตอร์ยูไนเต็ด (ทูตระดับโลก)
สโมสรเยาวชน
1972–1975:  เวสต์บรอมมิชอัลเบียน
สโมสรอาชีพ*
| ปี |  ทีม |  ลงเล่น |  (ประตู) |
| 1975–1981 |  เวสต์บรอมมิชอัลเบียน |  198 |  (40) |
| 1981–1994 |  แมนเชสเตอร์ยูไนเต็ด |  345 |  (74) |
| 1994–1997 |  มิดเดิลส์เบรอ |  25 |  (1) |
| รวม |   |  568 |  (115) |
ทีมชาติ
| 1979–1980 |  อังกฤษ ไม่เกิน 21 ปี |  7 |  (2) |
| 1979–1980 |  อังกฤษ บี |  3 |  (1) |
| 1980–1991 |  อังกฤษ |  90 |  (26) |
จัดการทีม
1994–2001:  มิดเดิลส์เบรอ
2003–2004:  แบรดฟอร์ดซิตี
2004–2006:  เวสต์บรอมมิชอัลเบียน
2007–2008:  เชฟฟิลด์ยูไนเต็ด
2009–2011:  ไทย
2009–2011:  ไทย ไม่เกิน 23 ปี
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ไบรอัน ร็อบสัน OBE (อังกฤษ: Bryan Robson) เป็นผู้จัดการและอดีตผู้เล่นฟุตบอลชาวอังกฤษ เขาเริ่มอาชีพกับเวสต์บรอมมิชอัลเบียนใน ค.ศ. 1972 ที่เขาลงเล่นมากกว่า 200 ครั้งและเป็นกัปตันสโมสร ก่อนย้ายไปยังแมนเชสเตอร์ยูไนเต็ดใน ค.ศ. 1981 ที่เขากลายเป็นกัปตันที่ดำรงตำแหน่งนานที่สุดในประวัติสโมสร เขาชนะรางวัลพรีเมียร์ลีกสองครั้ง เอฟเอคัพสามครั้ง ฟุตบอลลีดคัพครั้งเดียว เอฟเอแชริตีชีลด์สองครั้ง และยูโรเปียนคัพวินเนอส์คัพขณะอยู่ในสโมสรนั้น โดยมีชื่อเล่นว่า "กัปตันมาร์เวล" (Captain Marvel) ในเดือนสิงหาคม ค.ศ. 2011 ร็อบสันได้รับเลือกเป็นผู้เล่นที่ดีที่สุดของแมนเชสเตอร์ยูไนเต็ดในโพลของอดีตผู้เล่นสโมสรในหนังสือ 19 ที่ตีพิมพ์เนื่องในการเฉลิมฉลองแชมป์ลีกสมัยที่ 19 ที่ทำลายสถิติของสโมสร
ร็อบสันเริ่มต้นอาชีพผู้จัดการในฐานะผู้เล่น-ผู้จัดการกับมิดเดิลส์เบรอใน ค.ศ. 1994 เกษียณจากการเล่นฟุตบอลใน ค.ศ. 1997 ในช่วงที่เป็นผู้จัดการมิดเดิลส์เบรอ 7 ปี เขานไทีมเข้าสู่รอบชิงชนะเลิศเวมบลีย์ 3 ครั้งที่แพ้ทั้งหมด และได้รับการเลื่อนขั้นสู่พรีเมียร์ลีก 2 ครั้ง เขาทำหน้าที่เป็นผู้ช่วยโค้ชแก่เทอร์รี เวนาเบิลส์ ผู้จัดการชาวอังกฤษที่รวมไว้ในยูโร 96 ในช่วง ค.ศ. 1994 ถึง 1996 ภายหลังเขากลับมาเป็นผู้จัดการให้กับเวสต์บรอมมิชอัลเบียนสองปี ช่วยให้สโมสรเป็นดิวิชันสูงสุดทีมแรกที่หลีกเลี่ยงการตกชั้นหลังตกอันดับบ๊วยของตารางลีกในวันคริสต์มาสใน 14 ปี จากนั้นจึงเป็นผู้จัดการแบรดฟอร์ดซิตีและเชฟฟิลด์ยูไนเต็ดที่ประสบความสำเร็จน้อยกว่า ณ วันที่ 23 กันยายน ค.ศ. 2009 ร็อบสันได้รับเลือกเป็นผู้จัดการทีมชาติไทย จากนั้นจึงลาออกในวันที่ 8 มิถุนายน ค.ศ. 2011 หลังจากนั้นในวันที่ 1 กรกฎาคม ค.ศ. 2011 ร็อบสันได้รับเลือกเป็น "ทูตระดับโลก" ในแมนเชสเตอร์ยูไนเต็ด
ชีวิตช่วงต้น

ร็อบสันเกิดที่นอร์ทแลนด์ส เชสเตอร์ลิสตรีต เทศมณฑลเดอรัม จากไบรอัน คนขับรถบรรทุกทางไกล กับเมารีน ร็อบสัน เขาเป็นบุตรคนที่ 2 จากบุตรทั้งหมด 4 คน โดยเกิดหลังซูซาน พี่สาว และก่อนหน้าจัสตินกับแกรี น้องชายร็อบสันอีก 2 คน ก็ล้วนแต่เป็นนักฟุตบอลทั้งคู่ ร็อบสันได้รับการเลี้ยงดูที่วิตตันจิลเบิร์ตจนกระทั่งครอบครัวย้ายไปบริเวณใกล้เชสเตอร์ลิสตรีต ซึ่งเป็นเมืองที่เขาเกิด ตอนอายุ 6 ขวบ ตอนเป็นเด็ก เขาสนับสนุนนิวคาสเซิลยูไนเต็ด โดยมีวีรบุรุษในวัยเด็กเป็นกองหน้า วิน เดวีส์ เขาเข้าร่วมกลุ่มคับสเกาต์ท้องถิ่นเพียงเพื่อที่เขาจะเล่นให้กับทีมฟุตบอลของพวกเขา ก่อนที่จะเข้าไปศึกษาต่อระดับชั้นมัธยมศึกษาที่โรงเรียนเบิร์ตลีย์เซาท์เซเคินดารีโมเดิร์น และภายหลังเข้าเรียนที่โรงเรียนลอร์ดลอว์สันออฟบีมิชคอมพรีเฮนซีฟ ซึ่งร็อบสันได้ลงแข่งขันกรีฑาและฟุตบอล ตอนวัยรุ่นทดสอบตนเองกับเบิร์นลีย์, คอเวนทรีซิตี, เชฟฟีลด์เวนส์เดย์, นิวคาสเซิลยูไนเต็ด และเวสต์บรอมมิชอัลเบียน
อาชีพสโมสร

ร็อบสันสำเร็จการศึกษาขั้นสุดท้ายของนักเรียน เมื่ออายุ 15 ปี ในช่วงฤดูร้อนปี ค.ศ.  1972 และได้รับข้อเสนอจาก เวสต์บรอมวิช อัลเบียน ให้เข้าเป็นนักฟุตบอลฝึกหัด จากนั้นระหว่างปี ค.ศ. 1974 - ค.ศ. 1981 ร็อบสันก็เข้าสู่ทีมชุดใหญ่ของเวสต์บรอมวิช อัลเบียน หลังจากนั้น ร็อบสัน ย้ายไปเล่นให้กับ แมนเชสเตอร์ยูไนเต็ด ระหว่างปี ค.ศ. 1981 - ค.ศ. 1994
ช่วงปลายชีวิตการเป็นนักฟุตบอล ร็อบสันย้ายไปเล่นให้กับ มิดเดิลสโบรช์ ระหว่างปี ค.ศ. 1994 - ค.ศ. 1991 หลังจากนั้นก็แขวนสตั๊ดไปและผันตัวมาทำหน้าที่เป็นผู้จัดการทีมฟุตบอล
อาชีพนานาชาติ

ในระดับทีมชาติ ร็อบสันติดทีมชาติอังกฤษเป็นครั้งแรก ในการเล่นในทีมชาติเยาวชนชุดอายุต่ำกว่า 21 ปี ในปี ค.ศ. 1979 - 1980 รวมถึงได้เล่นในทีมชาติชุดสำรอง ในปี ค.ศ. 1979 - 1990 ก่อนที่เข้าสู่ทีมชุดใหญ่ในปี ค.ศ. 1980 - 1991
ไบรอัน ร็อบสัน เข้ามาสู่การเป็นผู้จัดการทีมฟุตบอลทีมชาติไทย ในช่วงกลางปี ค.ศ. 2009 ท่ามกลางการคาดหวังจากแฟนฟุตบอลทั่วประเทศ แต่ปรากฏว่ากลับทำผลงานได้ย่ำแย่มาก ทั้งการพาทีมตกรอบการแข่งขัน เอเชียนคัพ 2011 รอบคัดเลือก และการพาทีมตกรอบแบ่งกลุ่มของศึก เอเอฟเอฟ ซูซูกิ คัพ 2010 ซึ่งช่วงนั้นถือเป็นยุคมืดของทีมชาติไทยอย่างแท้จริง ทำให้ถูกปลดออกจากการทำหน้าที่ไปเมื่อกลางปี ค.ศ. 2011
ชีวิตนอกฟุตบอล > ชีวิตส่วนตัว

ร็อบสันแต่งงานกับเดนีส ภรรยาของเขา ตั้งแต่วันที่ 2 มิถุนายน ค.ศ. 1979 เธอมาจากพื้นที่เกรตบารร์และพบกับร็อบสันตอนที่เขาเข้าเริ่มต้นเล่นให้กับเวสต์บรอมมิชอัลเบียน ทั้งคู่ให้กำเนิดลูก 3 คน: แคลร์ (เกิดวันที่ 17 กันยายน ค.ศ. 1980) ชาร์ลอตต์ (เกิดวันที่ 17 มิถุนายน ค.ศ. 1982) และเบ็น (เกิดวันที่ 2 กันยายน ค.ศ. 1988) ใน ค.ศ. 2000 มีรายงานว่าร็อบสันมีความสัมพันธ์กับแคลร์ ทอมลินสัน ผู้รายงานข่าวจากสกายสปอร์ตส์
ชีวิตนอกฟุตบอล > การป่วย

ณ วันที่ 16 มีนาคม ค.ศ 2011 มีการเปิดเผยว่าร็อบสันได้รับการผ่าตัดโรคมะเร็งในลำคอที่กรุงเทพมหานครในวันที่ 3 มีนาคม ค.ศ. 2011
แหล่งข้อมูลอื่น

FA.com profile
Times profile เก็บถาวร 2006-01-17 ที่ เวย์แบ็กแมชชีน
Robson Lloyd Consultancy Ltd
ไบรอัน ร็อบสัน สถิติอาชีพผู้จัดการ ที่ Soccerbase
ไบรอัน ร็อบสัน ที่อินเทอร์เน็ตมูวีเดตาเบส
หน้าประวัติของ ไบรอัน ร็อบสัน ที่ Englandstats
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  เยอรมนี  สหรัฐ  ออสเตรเลีย 
ประชาชน:  Trove
ไบโอช็อก อินฟินิต
เรื่องย่อ > ฉาก

ฉากหลังของ BioShock Infinite คือช่วงปี ค.ศ. 1912 ในเมือง Columbia ซึ่งเป็นเมืองสมมติ ลอยอยู่บนฟ้าได้ด้วย "การลอยแบบควอนตัม" ประกอบกับบอลลูนและเครื่องบิน ตั้งชื่อตามอีกชื่อหนึ่งของสหรัฐอเมริกา เมืองนี้แรกเริ่มถูกสร้างโดยทางการสหรัฐฯ เพื่อจัดงานเวิลด์แฟร์ลอยฟ้า แรกก่อตั้งเมื่อ ค.ศ. 1893 ได้รับเสียงชื่นชมอย่างมาก และถูกส่งให้เดินทางไปยังทวีปต่างๆ เพื่อเผยแพร่ความยิ่งใหญ่ของสหรัฐอเมริกา อย่างไรก็ดีเมื่อเวลาผ่านไปก็มีการเปิดเผยว่าจริงๆ แล้ว Columbia เป็นเรือรบประสิทธิภาพสูง และมีส่วนสำคัญในอุบัติเหตุระหว่างประเทศโดยเปิดฉากยิงใส่ประชาชนชาวจีนในช่วงเหตุการณ์กบฏนักมวย เมื่อค.ศ. 1901 จากนั้นจึงถูกปฏิเสธจากทางการสหรัฐฯ ทำให้ Columbia ถอนตัวออกจากสหรัฐฯ และซ่อนตัวหายไปในหมู่เมฆ จนไม่มีใครรู้ว่าอยู่ที่ใด
Columbia ปกครองโดยรัฐเทวาธิปไตยที่คล้ายคลึงแต่ไม่ใช่ศาสนาคริสต์ นับถือบูชาเหล่าบิดาผู้ก่อตั้งสหรัฐอเมริกา ดูภายนอกเหมือนเป็นเมืองในอุดมคติแต่มีความเลวร้ายซ่อนอยู่เบื้องหลัง มีการเหยียดเผ่าพันธุ์และทั่วไปในสังคม และเชื่อว่าคนผิวขาวนั้นสูงส่งกว่า ควรได้รับสิทธิพิเศษต่างจากคนอื่น ชาติพันธุ์อื่นที่อาศัยใน Columbia จะถูกกดขี่ อาจถูกนำไปเป็นทาสหรือคนรับใช้ มีการสนับสนุนการเหยียดผิวอย่างมากจนถึงกับว่าผู้ที่สมรสข้ามชาติพันธุ์จะถูกประชาทัณฑ์ต่อหน้าสาธารณะ การกดขี่เช่นนี้ทำให้ชาติพันธุ์อื่นๆ มีจำนวนน้อย และต้องทำงานแรงงานโดยไม่มีโอกาสที่จะดึงตัวเองขึ้นมาได้
ในช่วงเวลาของเหตุการณ์ในเกมนั้น ความตึงเครียดทางการเหยียดเชื้อชาติสูงถึงจุดที่กำลังจะเกิดสงครามกลางเมืองระหว่างกลุ่มผู้ก่อตั้งที่มีอำนาจปกครอง กับกลุ่มผู้ต่อต้าน "Vox Populi" ซึ่งมีแนวคิดเป็นขั้วตรงข้ามอยู่รอมร่อ กลุ่มผู้ก่อตั้งคือผู้มีอำนาจทางการเมือง มีแนวคิดชาติพันธุ์นิยมสุดโต่ง มีอำนาจปกครอง Columbia พวกนี้พยายามรักษา Columbia ให้เป็นเมืองของชาวอเมริกันคนขาวแต่เพียงกลุ่มเดียว โดยไม่อนุญาตให้ชาวต่างชาติมีสิทธิ์ต่างๆ ส่วนเหล่า Vox Populi (ภาษาละติน "เสียงของประชาชน") คือกลุ่มของผู้ที่ต่อต้านแนวคิดชาติพันธุ์นิยมแบบสุดโต่งของ Columbia หลายๆ กลุ่ม มารวมกันเป็นกลุ่มเดียว พวกเขาต่อสู้เพื่อยึดอำนาจปกครองและคืนสิทธิ์ที่เสมอภาคให้กับชาว Columbia โดยไม่แบ่งแยกชาติพันธุ์และศาสนา อย่างไรก็ดีเมื่อต้องต่อสู้ต่อเนื่องยาวนานหลายปี ก็ทำให้กลุ่ม Vox Populi ต่อสู้ด้วยความเกลียดชังเป็นที่ตั้ง จนใช้วิธีการที่รุนแรงและโหดร้ายมากขึ้นเรื่อยๆ
นอกจากความขัดแย้งภายในแล้ว Columbia ยังถูกคุกคามด้วย "รอยแยก" (Tears) ในกาล-อวกาศอีกด้วย รอยแยกเหล่านี้เป็นผลพวงมาจากการทดลองทางวิทยาศาสตร์ของ Columbia ซึ่งเป็นช่องทางเปิดไปยังโลกคู่ขนาน และอาจสามารถเดินทางข้ามไปมาระหว่างโลกคู่ขนานนี้ได้ คนส่วนใหญ่ใน Columbia ถือว่ารอยแยกเหล่านี้เป็นเรื่องแปลกประหลาดที่ไม่น่าสนใจแต่บางคนก็ใช้ประโยชน์จากรอยแยกเหล่านี้ที่ทำให้สามารถเข้าถึงความรู้ที่นำไปสร้างอาวุธและเทคโนโลยีใหม่ๆ ได้ บางคนยังรับเอาบทเพลงและดนตรีที่ได้ยินผ่านรอยแยกมาคัดลอกเผยแพร่อีกด้วย ทำให้ภาพของเมือง Columbia ใน ค.ศ. 1912 มีความไม่เข้ากันทางประวัติศาสตร์ศิลปะปรากฏอยู่ให้เห็น
เช่นเดียวกับในเกม BioShock และ BioShock 2 ผู้เล่นสามารถค้นหาเทปบันทึกเสียง (Voxophone) และเทปบันทึกภาพ (Kinetoscope) ชมได้ในระหว่างการเล่นเกม ซึ่งเนื้อหาในเทปเหล่านี้จะช่วยอธิบายเรื่องราวเบื้องหลังของ Columbia ที่มีรายละเอียดมากกว่าการเล่นเกมปกติ ทั้งนี้แม้เกมนี้จะดำเนินเรื่องก่อนเหตุการณ์ใน BioShock สองภาคแรก (BioShock เกิดในปี ค.ศ. 1960 และ BioShock 2 เกิดในปี ค.ศ. 1968) แต่ก็ยังไม่เป็นที่แน่ชัดว่าเรื่องราวใน Infinite เกิดในเส้นเวลาเดียวกันกับเกมทั้งสองภาคนี้หรือไม่
เรื่องย่อ > ตัวละคร

ผู้เล่นรับบทเป็น Booker DeWitt (Troy Baker) อดีตสมาชิกของสำนักงานนักสืบ Pinkerton มีบาดแผลทางใจจากความรู้สึกผิดต่อสิ่งที่ทำลงไปในการรบที่ Wounded Knee เมื่อมีหนี้สินจำนวนมากเขาจึงถูกจ้างวานให้เดินทางไปยัง Columbia เพื่อช่วยเหลือ Elizabeth (Courtnee Draper) หญิงสาวที่ถูกจองจำไว้ตั้งแต่เด็ก ซึ่งมีความสามารถพิเศษเปิดรอยแยกได้ เธอถูกจองจำไว้ภายใต้ความควบคุมของ Songbird หุ่นยนต์ยักษ์รูปนกที่เป็นทั้งเพื่อนและผู้คุมของเธอ และเมื่อ Elizabeth พยายามหนีก็รู้สึกเหมือนถูกหักหลัง
"พระบิดา" Zachary Hale Comstock (Kiff VandenHeuvel) ตัวร้ายหลักของเรื่อง เป็นผู้ก่อตั้ง Columbia และผู้นำเหล่าผู้ก่อตั้งที่มีอำนาจควบคุมเมืองนี้ ชาวเมือง Columbia เรียกเขาว่า The Prophet ("ศาสดาพยากรณ์") และนับถือเหมือนพระเจ้า Comstock คงอำนาจไว้ได้ผ่านลัทธิบูชาบุคคลที่ดัดแปลงมาจากคริสต์ศาสนาและเหล่าบิดาของสหรัฐอเมริกา เหล่าผู้ก่อตั้งถูกต่อต้านโดยกลุ่ม Vox Populi นำโดย Daisy Fitzroy (Kimberly Brooks) ซึ่งแรกเริ่มแล้วถูก "สร้าง" ขึ้นมาโดย Comstock เพื่อเป็นแพะให้กับความขัดแย้งทางสังคมที่เกิดขึ้น และนำไปสู่ความเป็นรัฐตำรวจของ Columbia โดย Fitzroy ยอมขึ้นเป็นผู้นำกลุ่ม เนื่องจากมีความเกลียดชังต่อการกระทำของเหล่าผู้ก่อตั้ง
Robert Lutece (Over Vaquer) และ Rosalind Lutece (Jennifer Hale) เป็นบุคคลลึกลับที่นำ Booker มายัง Columbia และปรากฏตัวขึ้นอีกหลายครั้งระหว่างการผจญภัยของเขา แม้ภายนอกจะดูเหมือนเป็นฝาแฝดแต่จริงๆ แล้ว ทั้งสองคือคนคนเดียวกันจากคนละโลกคู่ขนาน ที่สุดท้ายแล้วพบหนทางที่จะเดินทางผ่านมิติได้ โดย Rosalind เป็นคนที่อยู่เบื้องหลังเทคโนโลยีวิเศษที่ทำให้ Columbia ลอยอยู่บนฟ้าได้
การเล่น

เช่นเดียวกันกับ BioShock และ BioShock 2 เกม BioShock Infinite เป็นเกมแนวเดินยิงมุมมองบุคคลที่หนึ่งที่มีส่วนประกอบของเกมสวมบทบาทสอดแทรก ทั้งนี้เมื่อเทียบกับฉากที่เป็นพื้นที่ปิดอย่างเมืองใต้น้ำ Rapture ในเกม 2 ภาคแรก แล้ว เมือง Columbia ในเกมภาคนี้ มีฉากหลังที่เปิดกว้างกว่ามาก เป็นโอกาสให้ผู้เล่นได้ต่อสู้ในการต่อสู้ที่มีการเปลี่ยนแปลงไปมาตลอดเวลา ผู้เล่นรับบทเป็นตัวละคร Booker และต้องต่อสู้กับศัตรูใน Columbia โดยใช้อาวุธและอุปกรณ์ต่างๆ เพื่อทำภารกิจให้ลุล่วงไปเป็นข้อๆ ผู้เล่นสามารถถืออาวุธได้มากที่สุด 2 อัน และสามารถเก็บอาวุธและลูกกระสุนได้จากร่างของศัตรูที่ถูกกำจัดแล้วหรือตามสถานที่ต่างๆ ในเมือง นอกจากพลังชีวิต (Health) แล้ว ผู้เล่นยังมีเกราะอีกชั้นหนึ่งด้วย เกราะนี้เป็นแถบพลังที่มีขีดจำกัด คอยปกป้องพลังชีวิตหลักเอาไว้อีกขั้นหนึ่ง เมื่อถูกทำลายแล้วสามารถฟื้นกลับขึ้นเต็มได้เอง ในขณะที่พลังชีวิตนั้นฟื้นเองไม่ได้ ผู้เล่นจะต้องเก็บไอเท็มเติมพลังชีวิตจากฉาก เช่น ชุดอุปกรณ์การแพทย์ หรืออาหาร หากผู้เล่นพลาดจนตายจะฟื้นขึ้นมาใหม่ในพื้นที่ปลอดภัย เสียเงินเล็กน้อย ได้พลังชีวิตคืนมาบางส่วน ได้ลูกกระสุนเพิ่ม ในขณะที่ศัตรูในบริเวณใกล้เคียงก็จะมีพลังชีวิตเพิ่มขึ้นเล็กน้อยเช่นกัน ทั้งนี้แม้จะเสียเงินไปจนหมดผู้เล่นก็ยังสามารถฟื้นขึ้นมาใหม่ได้
การพัฒนา

Irrational พัฒนาเกมนี้อย่างเป็นความลับเป็นเวลา 2 ปีครึ่ง นับตั้งแต่ทำเกม BioShock ภาคแรกเสร็จ จนถึงวันที่ประกาศการสร้างเกมนี้อย่างเป็นทางการ
การพัฒนา > ดนตรีประกอบ

ดนตรีแต่งใหม่สำหรับประกอบเกมนี้แต่งโดย Garry Schyman ซึ่งเคยแต่งดนตรีประกอบให้กับเกม BioShock สองภาคแรกมาก่อนแล้ว
บันทึก

↑  ยังไม่ชัดเจนว่าเมือง Rapture ที่เห็นในเกมนี้ เป็นเมืองเดียวกันกับที่เห็นในเกมภาคก่อนๆ หรือเพียงแต่หน้าตาเหมือนกันเท่านั้น
↑  ยังไม่ชัดเจนว่าตัวละคร Booker ที่เห็นในตอนนี้ เป็นคนเดียวกันกับที่ผู้เล่นรับบทบาทมาตลอดเกม หรือเป็น Booker ในโลกอื่นกันแน่
BioShock Infinite ดำเนินเรื่องในเมืองลอยฟ้าวัฒนธรรมจักรกลไอน้ำนาม Columbia
Elizabeth ใช้ความสามารถของเธอเปิดรอยแยกไปยังปารีสในช่วงคริสต์ทศวรรษ 1980
ไอรีน แอดเลอร์

| ไอรีน แอดเลอร์ |
| --- | --- |
ตัวละครใน เชอร์ล็อก โฮมส์
ปรากฏครั้งแรก: เหตุอื้อฉาวในโบฮีเมีย
สร้างโดย: เซอร์อาร์เธอร์ โคนัน ดอยล์
ข้อมูลตัวละครในเรื่อง
เพศ: หญิง
อาชีพ: นักร้อง
สัญชาติ: อเมริกัน
ลิลลี แลงทราย หนึ่งในข้อสันนิษฐานที่เชื่อว่าเป็นต้นแบบของไอรีน แอดเลอร์
ไอรีน แอดเลอร์ (อังกฤษ: Irene Adler) เธอปรากฏอยู่ในนวนิยายสืบสวนสอบสวนเรื่อง เชอร์ล็อก โฮมส์ ตอน เหตุอื้อฉาวในโบฮีเมีย (A Scandal in Bohemia) ซึ่งเซอร์อาร์เธอร์ โคนัน ดอยล์ เป็นคนสร้างนวนิยายสืบสวนสอบสวนชื่อดังนี้ขึ้นมา โดยให้เธอเคยแต่งงานมาแล้วครั้งหนึ่งและหย่ากับสามีไป อดีตสามีของเธอเป็นทนายชื่อ กอดฟรีย์ นอร์ตัน ในงานแต่งงานของเธอและสามี โฮมส์ได้ปลอมตัวไปที่นั่นและเป็นพยานการแต่งงานของทั้งสองคน หลังจากงานนั้น ไอรีนก็ให้เหรียญทองแก่โฮมส์ ซึ่งโฮมส์ก็เก็บเหรียญทองนี้ไว้อย่างดี
ไอรีน แอดเลอร์ เป็นผู้หญิงคนเดียวที่โฮมส์ยอมรับ เมื่อโฮมส์เห็นรูปเธอก็มักจะเรียกเธอว่า "คุณผู้หญิง" อยู่เสมอ เธอเป็นคนที่มีเสน่ห์มากแม้กระทั่งกษัตริย์แห่งโบฮีเมียก็เคยหลงรักเธออีกด้วย
ไอรีน แอดเลอร์ เกิดเมื่อปี ค.ศ. 1858 ที่รัฐนิวเจอร์ซีย์ สหรัฐอเมริกา เป็นนักร้องอุปรากรปรีมาดอนนา (นักร้องนำหญิงในการแสดงอุปรากร) ของจักรวรรดิวอร์ซอ เธออาศัยอยู่ในบ้านเล็ก ๆ ที่ชื่อว่า ไบรโอนี (Briony) ที่ถนนเซอร์เพนไทน์ (Serpentine) ในลอนดอน ประเทศอังกฤษ
ในภาพยนตร์เรื่อง เชอร์ล็อก โฮล์มส์ ดับแผนพิฆาตโลก (พ.ศ. 2552) และ เชอร์ล็อก โฮล์มส์ เกมพญายมเงามรณะ (พ.ศ. 2554) บทไอรีน แอดเลอร์ แสดงโดยราเชล แมกแอดัมส์ นักแสดงชาวแคนาดา
| ด ค กหนังสือ เชอร์ล็อก โฮมส์ โดย เซอร์อาร์เธอร์ โคนัน ดอยล์ |
| --- | --- | --- |
| นวนิยาย | แรงพยาบาท  ·  จัตวาลักษณ์  ·  หมาผลาญตระกูล  ·  หุบเขาแห่งภัย |  |
| ชุดเรื่องสั้น | ชุดผจญภัย  ·  ชุดจดหมายเหตุ  ·  ชุดคืนชีพ  ·  ชุดลาโรง  ·  ชุดบันทึกคดี |  |
| ตัวละคร | เชอร์ล็อก โฮมส์  ·  หมอวอตสัน  ·  ไมครอฟต์ โฮมส์  ·  ศจ. มอริอาร์ตี  ·  พันเอกมอรัน  ·  ไอรีน แอดเลอร์ |  |
ไอรอน ฟิสต์ (ละครชุดทางโทรทัศน์)

| ไอรอน ฟิสต์ Iron Fist |
| --- | --- |
ประเภท:   แอคชัน  ดรามา  ศิลปะการต่อสู้  ซูเปอร์ฮีโร 
สร้างโดย: Scott Buck
เค้าโครงจาก: Iron Fist โดย Roy Thomas Gil Kane
แสดงนำ:   Finn Jones  Jessica Henwick  Tom Pelphrey  Jessica Stroup  Ramón Rodríguez  Sacha Dhawan  Rosario Dawson  David Wenham  Simone Missick  Alice Eve 
ผู้ประพันธ์เพลง:   Trevor Morris (season 1)  Robert Lydecker (season 2) 
ประเทศแหล่งกำเนิด: สหรัฐ
ภาษาต้นฉบับ: อังกฤษ
จำนวนฤดูกาล: 2
จำนวนตอน: 23 (รายชื่อตอน)
การผลิต
ผู้อำนวยการผลิต:   John Dahl (1x01 only)  Cindy Holland  Allie Goss  Alison Engel  Kris Henigman  Alan Fine  Stan Lee  Joe Quesada  Dan Buckley  Jim Chory  Jeph Loeb  Scott Buck (season 1)  Raven Metzner 
ผู้อำนวยการสร้าง: Evan Perazzo
สถานที่ถ่ายทำ: นครนิวยอร์ก
ผู้กำกับภาพ:   Manuel Billeter  Niels Alpert  Christopher LaVasseur 
ผู้ลำดับภาพ:   Michael N. Knue  Miklos Wright  Jonathan Chibnall 
ความยาวตอน: 49–61 นาที
บริษัทผู้ผลิต:   Marvel Television  ABC Studios  Devilina Productions (season 1) 
ออกอากาศ
เครือข่าย: Netflix
ออกอากาศ: 17 มีนาคม ค.ศ. 2017 (2017-03-17) – 7 กันยายน ค.ศ. 2018 (2018-09-07)
การแสดงที่เกี่ยวข้อง
รายชื่อละครชุดทางโทรทัศน์ในจักรวาลภาพยนตร์มาร์เวล
ไอรอน ฟิสต์ (อังกฤษ: Marvel's Iron Fist) หรือเรียกง่ายๆว่า Iron Fist เป็นละครชุดทางโทรทัศน์สัญชาติอเมริกันที่สร้างโดย สกอต บัค สำหรับบริการสตรีมมิ่งทางเน็ตฟลิกซ์ โดยอิงจากตัวละครมาร์เวลคอมิกส์ที่มีชื่อเดียวกัน เป็นส่วนหนึ่งในจักรวาลภาพยนตร์มาร์เวล (MCU) โดยแบ่งความต่อเนื่องกับภาพยนตร์อื่นของแฟรนไชส์และเป็นซีรีส์ลำดับที่สี่ที่นำไปสู่มินิซีรีส์ครอสโอเวอร์เรื่อง The Defenders ซีรีส์นี้ผลิตโดยมาร์เวลเทเลวิชันร่วมกับ ABC Studios ร่วมกับ Devilina Productions และผู้ควบคุมการแสดง บัค สำหรับซีซั่นแรก ราเวน เมทซ์เนอร์ เข้ามาเป็นผู้ควบคุมในฤดูกาลที่สอง
ไอรีน คารา

| ไอรีน คารา |
| --- | --- |
คาราขณะแสดงคอนเสิร์ตในปีค.ศ. 1983
เกิด: ไอรีน คารา เอสคาเลรา 18 มีนาคม ค.ศ. 1959 The Bronx, New York City, New York, U.S.
เสียชีวิต: 25 พฤศจิกายน ค.ศ. 2022(2022-11-25) (63 ปี)
การศึกษา: Professional Children's School
อาชีพ:  Singer  songwriter  actress 
มีชื่อเสียงจาก: Sparkle Williams – Sparkle  Coco Hernandez – Fame
คู่สมรส: Conrad Palmisano  (สมรส 1986; หย่า 1991)
อาชีพทางดนตรี
แนวเพลง: R&B pop disco
เครื่องดนตรี: Vocals keyboards
ช่วงปี: 1968–2022
ค่ายเพลง: Epic Geffen Elektra

เว็บไซต์: irenecara.com
 นักดนตรี
ไอรีน คารา เอสคาเลรา (อังกฤษ: Irene Cara Escalera) (18 มีนาคม ค.ศ. 1959 – 25 พฤศจิกายน ค.ศ. 2022) ใช้ชื่อในการแสดงว่า ไอรีน คารา เป็นนักร้อง นักแต่งเพลง และนักแสดงชาวอเมริกัน คาราร้องและร่วมแต่งเพลงฮิต 'Flashdance... What a Feeling' (จากภาพยนตร์เรื่อง Flashdance) ที่ทำให้เธอได้รับรางวัลออสการ์ สาขาเพลงดั้งเดิมยอดเยี่ยม และรางวัลแกรมมี่ สาขานักร้องเพลงป็อปหญิงยอดเยี่ยม ในปี ค.ศ. 1984 คารายังรับบทเป็นโคโค เฮอร์นันเดซในภาพยนตร์ปี 1980 เรื่อง Fame และยังร้องเพลงในชื่อเดียวกับภาพยนตร์ 'Fame' ซึ่งเป็นเพลงฮิตระดับนานาชาติ
เมื่อวันที่ 25 พฤษจิกายน ค.ศ. 2022 คาราถูกพบว่าเสียชีวิตที่บ้านพักของเธอ ด้วยสาเหตุการเสียชีวิตของเธอคือ โรคระบบหัวใจหลอดเลือดและความดันโลหิตสูง
ไอรีน เมานต์แบ็ตเทน มาร์เชอเนสแห่งคาริสบรูก

| เดอะโมสออนนะระเบิล มาร์เชอเนสแห่งคาริสบรูก |
| --- | --- |
เลดีไอรีน ฟรานเซส แอ็ดซา เดนิสัน

เกิด: 4 กรกฎาคม ค.ศ. 1890(1890-07-04) กรุงลอนดอน ประเทศอังกฤษ
เสียชีวิต: 16 เมษายน ค.ศ. 1956(1956-04-16) (65 ปี) ลอนดอน ประเทศอังกฤษ
สุสาน: ขี้เถ้าฝังอยู่ที่โบสถ์เซนต์มิลเดรด วิปปิงแฮม วิปปิงแฮม ไอล์ออฟไวต์
คู่สมรส: อเล็กซานเดอร์ เมานต์แบ็ตเทน มาร์ควิสแห่งคาริสบรูก
บุตร: เลดีไอริส เมานต์แบ็ตเทน
บิดามารดา: วิลเลียม เดนิสัน เอิร์ลที่ 2 แห่งลอนเดสบะระ เลดีเกรซ เฟรน
ไอรีน เมานต์แบ็ตเทน มาร์เชอเนสแห่งคาริสบรูก (อังกฤษ: Irene Mountbatten, Marchioness of Carisbrooke) เกิดเมื่อวันที่ 4 กรกฎาคม ค.ศ. 1890 เป็นบุตรีใน วิลเลียม เดนิสัน เอิร์ลที่ 2 แห่งลอนเดสบะระ และ เลดีเกรซ เฟรน โดยบิดาและมารดาของเธอ มาจากตระกูลขุนนางเก่าแก่ของประเทศอังกฤษ เธอจึงถือได้ว่า กำเนิดเกิดมาในชนชั้นสูงศักดิ์
เลดีไอรีน ฟรานเซส แอ็ดซา เดนิสัน เข้าพิธีสมรสกับ อเล็กซานเดอร์ เมานต์แบ็ตเทน มาร์ควิสแห่งคาริสบรูก เมื่อวันที่ 19 กรกฎาคม ค.ศ. 1917 ณ โบสถ์หลวง พระราชวังเซนต์เจมส์ กรุงลอนดอน โดยลอร์ดและเลดีแห่งคาริสบรูกมีธิดาเพียงหนึ่งคนคือ
เลดีไอริส เมานต์แบ็ตเทน (ไอริส วิกตอเรีย เบียทริซ เกรซ เมานต์แบ็ตเทน; 13 มกราคม ค.ศ. 1920 - 1 กันยายน ค.ศ. 1982)
สมรสครั้งแรกเมื่อวันที่ 15 กุมภาพันธ์ ค.ศ. 1941 ณ เมืองเฮย์วาร์ดส์ฮีธ มณฑลซัสเซ็กส์ หย่าร้างในปี ค.ศ. 1946 กับ แฮมิลตัน โจเซฟ เคเยส โอมัลลีย์ (18 ตุลาคม ค.ศ. 1910 - 31 มีนาคม ค.ศ. 1989)
สมรสครั้งที่สองเมื่อวันที่ 5 พฤษภาคม ค.ศ. 1957 ณ เมือนพอนด์ริดจ์ รัฐนิวยอร์ก หย่าร้างปีเดียวกัน กับ ไมเคิล นีลี ไบรอัน (9 สิงหาคม ค.ศ. 1916 - 20 สิงหาคม ค.ศ. 1972) มีบุตรชายหนึ่งคนคือ โรบิน อเล็กซานเดอร์ ไบรอัน (เกิด 20 ธันวาคม ค.ศ. 1957 ณ นครนิวยอร์ก รัฐนิวยอร์ก)
สมรสครั้งที่สามเมื่อวันที่ 11 ธันวาคม ค.ศ. 1965 ณ เมืองโทรอนโต ประเทศแคนาดา แยกทางกันอีกหกสัปดาห์ต่อมา กับ วิลเลียม อเล็กซานเดอร์ เคมพ์ (10 กรกฎาคม ค.ศ. 1921 - 12 ธันวาคม ค.ศ. 1991)
โดบภายหลังการสมรสและถือเป็นสมาชิกพระราชวงศ์อังกฤษ เธอรับตำแหน่งต่อจาก เจ้าหญิงเบียทริซแห่งสหราชอาณาจักร ในฐานะประธานโรงพยาบาลแฟรงก์ เจมส์ เมโมเรียล ที่ อีสต์คาวส์ ในปี ค.ศ. 1946 โดยดำรงตำแหน่งดังกล่าวจนกระทั่งกระทรวงสาธารณสุขแห่งชาติเข้ามาบริหารในปี ค.ศ. 1948 ไอรีน เมานต์แบ็ตเทน มาร์เชอเนสแห่งคาริสบรูก ถึงแก่กรรมลงเมื่อวันที่ 16 เมษายน ค.ศ. 1956 สิริอายุ 65 ปี
ภาพวาดของ ไอรีน เมานต์แบ็ตเทน มาร์เชอเนสแห่งคาริสบรูก โดย กลิน ฟิลพอต ภูกวาดใน ค.ศ. 1925
ตราอาร์มประจำบรรดาศักดิ์มาร์เชอเนสแห่งคาริสบรูก
ไอดับเบิลยูจีพี อินเตอร์คอนติเนนทัล แชมเปี้ยนชิพ

ไอดับเบิลยูจีพี อินเตอร์คอนติเนนทัล แชมเปี้ยนชิพ (อังกฤษ: IWGP Intercontinental Championship) เป็นเข็มขัดแชมป์จากนิวเจแปนโปรเรสต์ลิง (NJPW) ก่อตั้งขึ้นเมื่อวันที่ 5 มกราคม ค.ศ. 2011
สถิติ

As of มกราคม 5, 2025.
| --- | --- |
†: Indicates the current champion
| Rank | Wrestler | No>  of reigns | Combined defenses | Combined days |
| --- | --- | --- | --- | --- |
| 01 !1 | Nakamura !Shinsuke Nakamura | 05 !5 | 17 !17 | 901 !901 |
| 02 !2 | Tanahashi !Hiroshi Tanahashi | 02 !2 | 05 !5 | 322 !322 |
| 03 !3 | Goto !Hirooki Goto | 02 !2 | 03 !3 | 308 !308 |
| 04 !4 | Naito !Tetsuya Naito | 02 !2 | 04 !4 | 300 !300 |
| 05 !5 | MVP !MVP | 01 !1 | 02 !2 | 148 !148 |
| 06 !6 | Omega !Kenny Omega | 01 !1 | 01 !1 | 126 !126 |
| 07 !7 | Tanaka !Masato Tanaka | 01 !1 | 03 !3 | 125 !125 |
| 08 !8 | Elgin !Michael Elgin | 01 !1 | 01 !1 | 098 !98 |
| 09 !9 | Suzuki !Minoru Suzuki | 01 !1 | 01 !1 | 092 !92 |
| 09 !9 | Bad Luck !Bad Luck Fale | 01 !1 | 00 !0 | 092 !92 |
| 11 !11 | Sombra !La Sombra | 01 !1 | 01 !1 | 050 !50 |
| 12 !12 | Naito !Chris Jericho † | 01 !1 | 0 !0 | 2402 !2402+ |
แหล่งข้อมูลอื่น

New Japan Pro Wrestling.co.jp
| ด ค กรายชื่อแชมป์อินเตอร์คอนติเนนทัล IWGP |
| --- | --- |
 เอ็มวีพี  Masato Tanaka  Hirooki Goto  ชินซูเกะ นากามูระ  ลาซอมบรา  ฮิโรชิ ทานาฮาชิ  Bad Luck Fale  เคนนี โอเมกา  Michael Elgin  Tetsuya Naito  Minoru Suzuki  คริส เจริโค  โคตะ อิบูชิ  เจย์ ไวต์  Evil
ไอร่า แฟคตอริ่ง

| --- | --- |
ประเภท: ธุรกิจขนาดกลาง
อุตสาหกรรม: MAI Industry
รูปแบบ: บริษัทมหาชน
ก่อตั้ง: 6 มกราคม พ.ศ. 2540
สำนักงานใหญ่: เลขที่ 319 อาคารจัตุรัสจามจุรี ชั้น 20 ถนนพญาไท แขวงปทุมวัน เขตปทุมวัน กทม.
เว็บไซต์: http://www.airafactoring.co.th
บริษัท ไอร่า แฟคตอริ่ง จำกัด (มหาชน) (อังกฤษ: AIRA FACTORING PUBLIC COMPANY LIMITED ชื่อย่อ:AF)  ก่อตั้งเมื่อวันที่ 6 มกราคม 2540 โดยใช้ชื่อว่า บริษัทธนมิตร แฟคตอริ่ง จำกัด โดยการร่วมทุนระหว่าง บริษัท เซ็นทรัล รีเทล คอร์ปอเรชั่น จำกัด ถือหุ้นร้อยละ 50 กลุ่มธนาคารไทยพาณิชย์ จำกัด (มหาชน) ถือหุ้นร้อยละ 38 และกลุ่มผู้ถือหุ้นอื่น ถือหุ้นร้อยละ 12 โดยมีวัตถุประสงค์ในการจัดตั้ง เพื่อดำเนินธุรกิจแฟคตอริ่งโดยเน้นกลุ่มลูกค้าที่เป็นผู้จัดจำหน่ายสินค้าให้แก่ธุรกิจค้าปลีกสมัยใหม่ (Modern Trade) เนื่องจากบริษัท เซ็นทรัล รีเทล คอร์ปอเรชั่น จำกัด มีบทบาทสำคัญในธุรกิจค้าปลีกจึงมีฐาน Supplier เป็นจำนวนมาก ซึ่งเป็นกลุ่มลูกค้าเป้าหมายสำคัญของธุรกิจแฟคตอริ่ง ในขณะที่กลุ่มธนาคารไทยพาณิชย์ จำกัด (มหาชน) ทำหน้าที่ให้การสนับสนุนด้านการเงินแก่บริษัท บริษัทเข้าจดทะเบียนในตลาดหลักทรัพย์ เอ็ม เอ ไอ เมื่อวันที่ 25 สิงหาคม 2547
วรพล จินตโกศล

| วรพล จินตโกศล |
| --- | --- |
เกิด: 13 กรกฎาคม พ.ศ. 2543 (24 ปี) วรพล จินตโกศล จังหวัดสงขลา ประเทศไทย
ส่วนสูง: 1.85 เมตร (6 ฟุต 1 นิ้ว)
อาชีพ: นักแสดง นายแบบ
ปีที่แสดง: พ.ศ. 2558–ปัจจุบัน
ผลงานเด่น: วิมาน – อกธรณี (2560)  รามิล – บาปบริสุทธิ์ LIVE (2560)  แมทธิว – พ่อมดเจ้าเสน่ห์ (2561)  สันต์ สุจริตวงศ์ (ทิน) – เด็กเสเพล (2563)  ไอยคุปต์ (ไอย์) – เกาะรักกลหัวใจ (2564)  ภุชงค์ (ปัจจุบัน) / พระทอง (อดีต) – สร้อยนาคี (2566)
สังกัด: ช่อง 7 เอชดี (2559–2566)
พิฆเนศวร: นักแสดงนำชายดีเด่น พ.ศ. 2563 - เด็กเสเพล
วรพล จินตโกศล (เกิด 13 กรกฎาคม พ.ศ. 2543) ชื่อเล่น บลิว เป็นนักแสดงชายชาวไทย สังกัดช่อง 7 เอชดี เข้าสู่วงการบันเทิงด้วยการประกวด Smart Boy 2015 ในการประกวด ไทยซุปเปอร์โมเดลคอนเทสต์ 2015 ได้รับรางวัลชนะเลิศ
ประวัติ

วรพล เกิดเมื่อวันที่ 13 กรกฎาคม พ.ศ. 2543 ที่จังหวัดสงขลา จบการมัธยมศึกษาที่โรงเรียนวัดศรีวิเทศสังฆาราม เข้าสู่วงการด้วยการประกวด Smart Boy 2015 และได้รับรางวัลชนะเลิศ ต่อมาได้เซ็นสัญญาเป็นนักแสดงสังกัดช่อง 7 สี มีผลงานละครเรื่องแรก คือ ขมิ้นกับปูน รับบทเป็น ทันพันธุ์ (วัยรุ่น) และมีผลงานละครต่อมาอีกเรื่อยๆจนกระทั่งสิ้นปี พ.ศ. 2566 ได้หมดสัญญากับทางช่อง 7  โดยละครเรื่องสุดท้ายที่ได้เล่นไว้ให้กับทางช่อง 7 คือเรื่อง สร้อยนาคี
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
| พ> ศ. | เรื่อง | บทบาท |
| --- | --- | --- |
| 2559 | ขมิ้นกับปูน | ทันพันธุ์ จิตรการ (วัยรุ่น) |
| 2560 |  อกธรณี | วิมาน (ธง) |
| 2560 | บาปบริสุทธิ์LIVE | รามิล จินตโกศล |
| 2561 | พ่อมดเจ้าเสน่ห์ | แมทธิว |
| 2562 | หัวใจลูกผู้ชาย​ | แดน |
| 2563 | เด็กเสเพล | สันต์ สุจริตวงศ์ (ทิน) |
| 2564 | ไวรัสวัยเลิฟ ตอน นักรบชุดขาว | เตชินท์ (ชิน) |
| 2564 |  เกาะรักกลหัวใจ  | ไอยคุปต์ (ไอย์) |
| 2566 | สร้อยนาคี | ภุชงค์ ไพศาลอัสนี (ปัจจุบัน) / พระทอง (อดีต) |
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ช่องวัน
| พ> ศ. | เรื่อง | บทบาท |
| --- | --- | --- |
| 2567 | Club Friday The Series Hot Love Issue เรื่องรักเรื่องร้อน ตอนคู่ชีวิตคิดทรยศ  |  |
ผลงาน > ละครเทิดพระเกียรติ

| ปี | เรื่อง | บทบาท |
| --- | --- | --- |
| 2559 | ละครเทิดพระเกียรติชุด ใต้ร่มพระบารมี เรื่อง แสงสุดท้าย | มาวิณ ทรัพย์มั่นคง |
ผลงาน > ละครสั้น

| ปี | เรื่อง | บทบาท |
| --- | --- | --- |
| 2560 | ฟ้ามีตา ตอน "ทางสองแพร่ง" | แน็ค |
ผลงาน > เพลง

เพลงประกอบละคร บาปบริสุทธิ์ LIVE
เพลง คิดแล้วจำเป็น
รางวัล

| ปี | รางวัล | สาขา | ผล | ผลงานที่เข้าชิง |
| --- | --- | --- | --- | --- |
| 2558 | Smart Boy 2015 | - | ได้รับรางวัล |  |
| 2561 | รางวัลเยาวชนและบุคคลดีเด่น | บันเทิง | ได้รับรางวัล |  |
แหล่งข้อมูลอื่น

วรพล จินตโกศล ที่อินสตาแกรม